**Zápisnica**

**Z 5. zasadnutia Obecného zastupiteľstva konaného dňa 29.09.2021 o 18:00 hod. na Obecnom úrade v Dolnom Kalníku**

**Prítomní**:

starostka : Iveta Balšianková,

poslanci : Pavol Huntata, Ing. Peter Olajec, Ing. Pavol Sedmák, Peter Vrabko

**Program:**

1. Zahájenie, prezentácia
2. Schválenie programu OZ a určenie zapisovateľa a overovateľov zápisnice
3. Úprava rozpočtu č.3 na rok 2021
4. Investície realizované v roku 2021
5. Rôzne, diskusia
6. Záver

**Bod 1**

Starostka obce zahájila zasadnutie obecného zastupiteľstva a privítala prítomných. Skonštatovala, že prítomní sú štyria poslanci z piatich a zasadnutie OZ je uznášania schopné.

**Bod 2**

Starostka obce predložila poslancom návrh programu OZ, tak ako bol zverejnený na úradnej tabuli a web stránke obce a následne dala o ňom hlasovať.

**Hlasovanie**: - prítomnosť - 4 poslanci – 80%

- hlasovanie - **ZA** : 4 **PROTI** : **0** **ZDRŽAL SA** **: 0** bolo prijaté nasledovné

**UZNESENIE :**

Obecného zastupiteľstva č**. 17 / 2021 zo dňa 29.09.2021**

* **schvaľuje** program zasadnutia OZ

Za zapisovateľa starostka určila Ing. Pavla Sedmáka , za overovateľov zápisnice Ing. Petra Olajca a Petra Vrabka

**Bod 3**

Starostka obce predložila poslancom návrh na úpravu rozpočtu- rozpočtové opatrenie č. 3 na rok 2021 ( rozpočtové opatrenie tvorí prílohu zápisnice)

**Hlasovanie**: - prítomnosť - 4 poslanci – 80%

- hlasovanie - **ZA** : 4 **PROTI** : **0** **ZDRŽAL SA** **: 0** bolo prijaté nasledovné

**UZNESENIE :**

Obecného zastupiteľstva č**. 18/ 2021 zo dňa 29.09.2021**

* **schvaľuje**

tretiu zmenu rozpočtu rozpočtovým opatrením č. 3 v zmysle ustanovenia § 14 ods. 2 písm. a/, b/, c/, d/ zákona č. 5836/2004 Z.z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov

**Bod 4**

Starostka obce informovala poslancov o zrealizovaných investičných stavbách.

V lokalite Kliny III sa realizovala miestna komunikácia a pokládka asfaltového povrchu ktorú financoval developer. Realizovali sa rozvody pre verejné osvetlenie v lokalite Kliny III a Kliny IV. Ktoré financovali developeri týchto lokalít. Stĺpy a svietidlá uhradí obec z poplatku za rozvoj.

V starej časti obce sa v mesiaci júl začalo s rozsiahlou opravou mosta ktorý bol v havarijnom stave následkom povodní. Práce by mali byť ukončené v októbri.

V lokalite Farské sa začalo so stavbou „Zahustenie TS a NNK pre IBV Farské“ Účelom stavby je zabezpečiť dostatočné množstvo elektrickej energie pre napojenie nových odberateľov. Práce začali v mesiaci august a potrvajú približne do konca októbra

**Bod 5**

V bode rôzne ( nakoľko zmluva bola doručená po zverejnení programu OZ starostka zaradila prerokovanie zmluvy do bodu rôzne) starostka predložila poslancom Zmluvu o zriadení vecného bremena č. ŽSK : 892/2021/RÚ medzi : povinný z vecného bremena : Žilinský samosprávny kraj a oprávnený z vecného bremena : Obec Dolný Kalník ( návrh zmluvy tvorí súčasť prílohy)

**Hlasovanie**: - prítomnosť - 4 poslanci – 80%

- hlasovanie - **ZA** : 4 **PROTI** : **0** **ZDRŽAL SA** **: 0** bolo prijaté nasledovné

**UZNESENIE :**

Obecného zastupiteľstva č. **19/ 2021 zo dňa 29.09.2021**

* **schvaľuje**

**Zmluvu o zriadení vecného bremena číslo ŽSK : 892/2021/RÚ** medzi

povinný z vecného bremena : Žilinský samosprávny kraj a

oprávnený z vecného bremena : Obec Dolný Kalník ( návrh zmluvy tvorí súčasť prílohy)

**V bode rôzne** ďalej starostka informovala že sa pripravuje projektová dokumentácia trvalého dopravného značenia v lokalitách Kliny II, Kliny IV., stará časť obce a pod Šimovcom z dôvodu zabezpečenia bezpečnosti.

Veľkokapacitný kontajner bude pristavený v obci v dňoch 22.10. – 24.10.2021 pred obecným úradom. V sobotu 23.10.2021 o 9,00 je plánovaná brigáda na upratanie a zveľadenie obce.

Akcia „Mikuláš“ sa uskutoční pred OU v nedeľu 5.12.2021

Poslanci navrhli postaviť sklad na náradie ( ako drobnú stavbu) vedľa budovy OU. Pripravia návrh a dajú vypracovať projekt.dokumentáciu.

**Bod 6**

Na záver starostka obce poďakovala poslancom za účasť.

 V Dolnom Kalníku, dňa 30.09.2021

Zapísal: Ing. Pavol Sedmák

Overil: Pavol Huntata

Ing. Peter Olajec

Iveta Balšianková, starostka obce